open-index/open-wikipedia-markdown huggingface dataset:
Ανδρέας Στιούαρτ, 1ος κύριος του Άβαντεϊλ

δεξιά|μικρογραφία|150εσ|Ο θυρεός τού Ανδρέα Στιούαρτ 1ου κυρίου Άβαντεϊλ, τετραμερής. ''1ο: Σ''κωτίας. ''2ο:'' Στιούαρτ. ''3ο:'' Λένοξ. ''4ο:'' ΜακΝτάφ.
[δεξιά|μικρογραφία|200x200εσ|Ο Ανδρέας Στιούαρτ μεγάλωσε στο Ίντσμουριν, στη λίμνη Λόμοντ, όπου η γιαγιά του [Ισαβέλλα, κόμισσα του Λέννοξ|Ισαβέλλα τού Λένοξ αποσύρθηκε, μετά την απελευθέρωσή της από το Κάστρο Τάνταλον.]]

Ο **Ανδρέας Στιούαρτ**, αγγλ.: *Andrew Stewart, 1st Lord Avandale* (π. 1420 1488) ήταν λόρδος Καγκελάριος τής Σκωτίας από το 1460 έως το 1482, και ένας από τους κορυφαίους που υπηρέτησαν τον βασιλιά Ιάκωβο Γ΄ τής Σκωτίας.

## Νεανική ζωή
Ο Ανδρέας Στιούαρτ γεννήθηκε π. το 1420  και «φαίνεται ότι ήταν ο μεγαλύτερος γιος τού Γουόλτερ Στιούαρτ (π. 1392–1425), 2ου γιου τού Μέρντοχ Στιούαρτ δούκα τού Ώλμπανυ (π. 1362–1425), και τής Ισαβέλλας κόμισσας τού Λένοξ (απεβ. το 1458/9). Ο Ανδρέας, μαζί με τους αδελφούς Αρθούρο και Γουόλτερ, έλαβαν επιστολές νομιμοποίησης από τον Ιάκωβο Γ΄ το 1472, οι οποίες επαναλήφθηκαν το 1479».  Ο παππούς του, Μέρντοχ Στιούαρτ δούκας τού Ώλμπανυ, εκτελέστηκε για προδοσία το 1425 από τον βασιλιά Ιάκωβο Α΄ τής Σκωτίας.  

Ο Ανδρέας Στιούαρτ μεγάλωσε στην αυλή τής εκ πατρός γιαγιάς του, Ισαβέλλας κόμισσας τού Λένοξ.  Είναι πιθανό η Ισαβέλλα, έχοντας δει τα παιδιά της και τον σύζυγό της να εκτελούνται από τον Ιάκωβο Α΄ τής Σκωτίας, να λυπήθηκε τα παιδιά τού νεκρού γιου της, και να τα έφερε στην αυλή της.

Ο Ανδρέας φοίτησε σε πανεπιστήμιο στην Αγγλία, όπου χρίστηκε ιππότης πριν από τις 12 Ιουλίου 1437 μαζί με τον αδελφό του Μέρντοχ.  Εκτός από τον Μέρντοχ και τη Μάριον, είναι γνωστά και άλλα δύο αδέλφια, ο Αρθούρος και ο Γουόλτερ.

## Επιστροφή στη Σκωτία
Επιστρέφοντας στη Σκωτία το 1440, παρευρέθηκε στο γενικό συμβούλιο που πραγματοποιήθηκε στο Στέρλινγκ τον Αύγουστο τού ίδιου έτους. Κατείχε αξίωμα στον βασιλικό οίκο τού βασιλιά Ιακώβου Β' και τού παραχωρήθηκαν γαίες, συμπεριλαμβανομένων των Άβαντεϊλ και Στράθαβον, οι οποίες είχαν κατασχεθεί από τον Γουλιέλμο Ντάγκλας 8ο κόμη τού Ντάγκλας. Διορίστηκε επίσης φύλακας τού Συνόρου και φύλακας τού κάστρου τού Λόχμαμπεν. Μέχρι τις 11 Ιουνίου 1457, τού είχε απονεμηθεί ο τίτλος "λόρδος Άβαντεϊλ". 

## Λόρδος Καγκελάριος της Σκωτίας
[δεξιά|μικρογραφία|189x189εσ|Ο [Ιάκωβος Γ΄ της Σκωτίας|Ιάκωβος Γ΄ τής Σκωτίας (1451–1488).]]

Το 1460 ο Άβαντεϊλ διορίστηκε καγκελάριος τής Σκωτίας, θέση που διατήρησε και στην επόμενη βασιλεία. Υπηρέτησε ως ένας από τούς αντιβασιλείς, κατά τη διάρκεια τής ανηλικιότητας τού βασιλιά Ιακώβου Γ΄ τής Σκωτίας. Στη συνέχεια υπηρέτησε ως κυβερνήτης τού Κάστρου τού Στέρλινγκ και ως πρεσβευτής και διπλωμάτης, αναλαμβάνοντας ηγετικό ρόλο στις διαπραγματεύσεις που οδήγησαν στον γάμο τού Ιακώβου και τής Μαργαρίτας τής Δανίας το 1469. Το 1471 τού παραχωρήθηκαν τα ενοίκια τής κομητείας τού Λένοξ εφ' όρου ζωής. 

## Αντικαθίσταται από λόρδος Καγκελάριος

## Αναφορές
* Retrieved 26 November 2010
* Boardman, Steve, *The Campbells 1250–1513*.
* Nelker, Gladys P, *The Clan Steuart*, Genealogical Publishing (1970)

## Σημειώσεις

Κατηγορία:Οίκος των Στιούαρτ
Ιάκωβος Στιούαρτ, κόμης του Άραν

δεξιά|μικρογραφία|150εσ|Ο θυρεός τού Ιακώβου Στιούαρτ κόμη του Άραν.

Ο διοικητής Ιάκωβος **Στιούαρτ, κόμης τού Άραν** (απεβ. 1595) χρίστηκε κόμης τού Άραν από τον νεαρό βασιλιά Ιάκωβο ΣΤ΄, ο οποίος απέσπασε τον τίτλο από τον Ιάκωβο Χάμιλτον 3ο κόμη τού Άραν. Ανήλθε και έγινε λόρδος Καγκελάριος τής Σκωτίας, και τελικά δολοφονήθηκε το 1595.

## Σταδιοδρομία
Ήταν ο 2ος γιος τού Ανδρέα Στιούαρτ 2ου κυρίου Όκιλτρι, και τής συζύγου του Αγνής, κόρης τού Ιωάννη Κάνινγκχαμ 5ου τού Κάπρινγκταουν, στο Άυρσιρ. Η αδελφή τού Στιούαρτ, Μαργαρίτα, ήταν παντρεμένη με τον μεταρρυθμιστή Τζον Νοξ.

Τον Απρίλιο τού 1573, ο Ιάκωβος στάλθηκε ως «ενέχυρο» ή όμηρος στην Αγγλία, για την ασφάλεια τού αγγλικού στρατού και πυροβολικού που είχε σταλεί στην «Πολιορκία τού Λάνγκ» τού Κάστρου τού Εδιμβούργου, το οποίο κρατούνταν από υποστηρικτές τής Μαρίας Α΄ τής Σκωτίας. Ο αντιβασιλιάς Μόρτον τού έδωσε 55 λίρες για τα έξοδά του στην Αγγλία. Ήταν διοικητής τής βασιλικής Φρουράς τού Ιακώβου ΣΤ΄, υπηρέτησε με τις ολλανδικές δυνάμεις στην Ολλανδία εναντίον των Ισπανών, και επέστρεψε στη Σκωτία το 1579. 

Ο Ιάκωβος γρήγορα έγινε ευνοούμενος τού νεαρού βασιλιά, και το 1580 διορίστηκε κύριος τού Κοιτώνος. Ήταν ακόλουθος τού Εσμύ Στιούαρτ, και τον Ιανουάριο τού 1580 κατηγόρησε τον πρώην αντιβασιλιά Μόρτον, που εξακολουθούσε να κατέχει την αποτελεσματική εξουσία στη Σκωτία, για συμμετοχή στη δολοφονία τού Ερρίκου Στιούαρτ λόρδου Ντάρνλεϋ. Ο Στιούαρτ ανταμείφθηκε ως επίτροπος τού Άραν, με εξουσίες επί της κομητείας τού ψυχικά ασθενούς Ιακώβου Χάμιλτον 3ου κόμη τού Άραν, και στη συνέχεια διορίστηκε κόμης τού Άραν στις 22 Απριλίου 1581. Διεκδίκησε επίσης τη θέση τού 2ου προσώπου στη χώρα, επειδή ήταν πλησιέστερος στον βασιλιά σε καταγωγή, εκτός από τον πλέον παράφρονα 3ο κόμη.  Ο νέος κόμης συχνά διέμενε στο Σπίτι Κίνελ των Χάμιλτον, μέχρι μετά την πτώση του το φθινόπωρο τού 1585, όταν παρέμεινε στο Κίνελ υπό κατ' οίκον περιορισμό, και για ένα διάστημα το Κίνελ ονομαζόταν Άραν Χάουζ. 

Τον Ιούλιο τού 1581 νυμφεύτηκε την Ελισάβετ Στιούαρτ, τη διαζευγμένη πρώην σύζυγο τού θείου τού βασιλιά, Ροβέρτου Στιούαρτ, κάποτε κόμη τού Λέννοξ και τώρα κόμη τού Μarch (Συνόρου). Η Ελισάβετ κόμισσα τού Άραν, ήταν κόρη τού Ιωάννη Στιούαρτ 4ου κόμη τού Άθολ.

### Η διοίκηση Λένοξ-Άραν

### Η επιδρομή του Ρούθβεν

### Η υπεροχή των Άρραν

## Απόσυρση και το τέλος

## Αναφορές

Κατηγορία:Οίκος των Στιούαρτ
Γουλιέλμος Στιούαρτ του Μόνκτον

Ο **Γουλιέλμος Στιούαρτ του Μόνκτον και του Κάρστερς**, αγγλ.: *William Stewart of Monkton* (απεβ. το 1588) ήταν Σκώτος γαιοκτήμονας και αυλικός.

## Σταδιοδορμία
Ήταν γιος τού Ανδρέα Στιούαρτ 2ου κυρίου Όκιλτρι και τής Αγνής Κάνινγκχαμ. Ο μεγαλύτερος αδελφός του ήταν ο Ιάκωβος Στιούαρτ κόμης τού Άραν και η αδελφή του Μαργαρίτα Στιούαρτ παντρεύτηκε τον Τζον Νοξ.

Σύμφωνα με τους Άγγλους διπλωμάτες Τόμας Ράντολφ και Έντουαρντ Χόμπυ, ήταν γνωστός ως «Γουίλιαμ ο Κολλημένος». Οι ιδιοκτησίες του βρίσκονταν στο Μόνκτον, το Έυρσιρ και το Κάρστερς.

Ο Ριχάρδος Μάσγκεϊβ από το Κάρλαϊλ παραπονέθηκε για αγαθά, που πωλήθηκαν στο Κέρκαντμπραϊτ το 1581, τα οποία αφορούσαν τον Στιούαρτ. Ο Στιούαρτ πήγε στο Κάστρο Ρούθβεν, για να αντιταχθεί στην Επιδρομή τού Ρούθβεν το 1583. Έχασε δύο δάχτυλα στη μάχη, και αιχμαλωτίστηκε. 

Τον Νοέμβριο τού 1584 ο Ιάκωβος ΣΤ΄ τού χορήγησε σύνταξη από τα εδάφη τού Μοναστηριού Γουίτορν, η οποία είχε προηγουμένως καταβληθεί στην κουνιάδα του, Μάργκαρετ Στιούαρτ, Κυρία τού Όκιλτρι.

## Οικογένεια
Νυμφεύτηκε την Ελένη Κάνινγκχαμ. Τα παιδιά τους ήταν ένας γιος, ο Γουλιέλμος, και μία κόρη, η Μαργαρίτα.

Ο γιος του, Γουλιέλμος Στιούαρτ, σκότωσε τον Ιάκωβο Ντάγκλας, λόρδο Τόρθορβαλντ, γιο τού Γεωργίου Ντάγκλας τού Πάρκχεντ, στο Εδιμβούργο στις 14 Ιουλίου 1608, σε εκδίκηση για τη δολοφονία τού θείου του, Ιακώβου Στιούαρτ κόμη τού Άραν.

## Άλλοι με το όνομα Γουλιέλμος Στιούαρτ
Ο Γουλιέλμος Στιούαρτ του Μόνκτον μπορεί να συγχέεται με συγχρόνους του με το ίδιο όνομα:
* Γουλιέλμος Στιούαρτ τού Χιούστον, γνωστός ως συνταγματάρχης Στιούαρτ.
* Γουλιέλμος Στιούαρτ, ο ακόλουθος του βασιλιά.
* Γουλιέλμος Στιούαρτ τού Κάβερστον, διοικητής τού Κάστρου Ντάμπαρτον και αργότερα κύριος τού Τράκεϊρ.
* Γουλιέλμος Στιούαρτ του Γκρανττάλι, γνωστός ως ο «Αδίστακτος» για τις συμφωνίες ακινήτων του.
* Γουλιέλμος Στιούαρτ, πλοίαρχος και διοικητής τού *Μπρους τού Ληθ.*
* Γουλιέλμος Στιούαρτ, ακόλουθος τού αντιβασιλιά Μόρτον, που αναφέρεται στην «Εξομολόγηση» τού Μόρτον. 

## Αναφορές

Κατηγορία:Οίκος των Στιούαρτ
Ανδρέας Στιούαρτ, 1ος βαρόνος Κάστρου Στιούαρτ

δεξιά|μικρογραφία|233x233εσ|Ο θυρεός τού Ανδρέα Στιούαρτ, 1ου βαρόνου Κάστρου Στιούαρτ, είναι τετραμερής. ''1ο: Σκωτίας.'' ''2ο:Στιούαρτ''. ''3ο: Λένοξ''. ''4ο:''ΜακΝτάφ. ''Όλο μέσα σε πλαίσιο από αργυρά και κυανά τμήματα.''

Ο **Ανδρέας Στιούαρτ**, 1ος βαρόνος τού Κάστρου Στιούαρτ, αγγλ.: *Andrew Stewart, 1st Baron Castle Stuart* (1560–1629) ήταν Σκώτος ευγενής, στρατιώτης, αυλικός τού βασιλιά Ιακώβου ΣΤ΄ και Α΄, και ένας από τούς επικεφαλής που ανέλαβαν την Φυτεία τού Ώλστερ. Ο Στιούαρτ παραιτήθηκε από τον τίτλο τού "κυρίου Ότσιλτρι", και έγινε "βαρόνος τού Κάστρου Στιούαρτ".

## Βιογραφία

## Οικογένεια
Το 1587 νυμφεύτηκε τη Μαργαρίτα, κόρη τού σερ Ιωάννη Κένεντυ από το Κάστρο Μπλαίρκουαν, στο Αίρσιρ. Ήταν γονείς πέντε παιδιών:
* σερ Ανδρέας (1590-1639) 1ος βαρόνος & 2ος βαρόνος τού Κάστρου Στιούαρτ· νυμφεύτηκε την Άννα, κόρη του Ιωάννη Στιούαρτ 5ου κόμη τού Άθολ και τής Μαρίας Ρούθβεν.
* Ιωάννης (απεβ. 1685), 5ος βαρόνος τού Κάστρου Στιούαρτ· απεβίωσε άγαμος
* Ροβέρτος Στιούαρτ, από το Ίριυ (1598-1662), κομητεία Τάιρον· πρόγονος των κομήτων τού Κάστρου Στιούαρτ.
* Μαργαρίτα, παντρεύτηκε τον Γεώργιο Κρόφορντ από το Κρόφορντσμπερυ, στην κομητεία Ντάουν.
* Μαρία, παντρεύτηκε τον Ιωάννη Κένεντυ, πρόγονο των Κένεντυ τής Κάλτρα, στην κομητεία Ντάουν
* Άννα, απεβίωσε άγαμη.

Η Μαρία Κένεντυ, η λαίδη Ότσιλτρι, βοήθησε στην ανατροφή τής πριγκίπισσας Ελισάβετ Στιούαρτ στο Παλάτι τού Λίνλιθγκοου. 

Είναι ο πρόγονος των κομήτων τού Κάστρου Στιούαρτ μέσω τού 3ου γιου του, Ροβέρτου Στιούαρτ τού Ίρυ.

## Αναφορές

Κατηγορία:Οίκος των Στιούαρτ
Αλέξανδρος Στιούαρτ, επίσκοπος του Μόρεϋ

Ο **Αλέξανδρος Στιούαρτ**, αγγλ.: *Alexander Stewart, bishop of Moray* (1477 – 19 Δεκεμβρίου 1537) ήταν Σκώτος πρίγκιπας και ιεράρχης, επίσης γνωστός ως Αλέξανδρος Στιούαρτ του Πίτκερν. Ήταν γιος τού Αλεξάνδρου Στιούαρτ δούκα τού Ώλμπανυ, και τής1ης συζύγου του λαίδης Αικατερίνης Σίνκλερ, κόρης τού Γουλιέλμου Σίνκλερ κόμη των Ορκάδων και κόμη τού Κέιθνες.   Ο γάμος των γονιών του διαλύθηκε το 1478, και ο πατέρας του ξανανυμφεύτηκε, αλλά μόλις το 1516 ένας νόμος τού κοινοβουλίου κήρυξε τον 1ο γάμο παράνομο, και διασφάλισε ότι ο Αλέξανδρος ο νεότερος θα θεωρούνταν νομικά νόθος, και ανίκανος να κληρονομήσει τον τίτλο τού πατέρα του. 

Η εύπορη καταγωγή του, ωστόσο, τού επέτρεψε μία επιτυχημένη σταδιοδρομία στην Εκκλησία. Κατείχε το το αβαείο Ίντσαφρεϋ από το 1514,  και το αβαείο Σκόουν από το 1518 *με commendam*.  Μεταξύ 1516 και 1518 κατείχε το δικαίωμα στο commendam τής μονής Γουίθορν, ένα δικαίωμα που παραχωρήθηκε στον υποστηριζόμενο από τον πάπα Σίλβιο Πασαρίνι.  Κατείχε την Κολλεγιακή εκκλησία τού Ντάνμπαρ από το 1504 έως τουλάχιστον το 1510, και σχεδόν σίγουρα και μετά. Διετέλεσε κοσμήτορας τού Μπρέχιν τουλάχιστον από το 1523, και ίσως ήδη από το 1512. Τού δόθηκε από το στέμμα διορισμός στην επισκοπή τού Μόρεϋ, και στη συνέχεια παπική προμήθεια στις 13 Σεπτεμβρίου 1529,  μετά την αποτυχία τής υποψηφιότητας τού Αλεξάνδρου Ντάγκλας Α΄. Πιθανότατα δεν χειροτονήθηκε μέχρι το 1532. Τού επετράπη να διατηρήσει τον έλεγχο των μοναστικών του commendam. Απεβίωσε στις 21 Δεκεμβρίου 1537. 

## Οικογένεια
Γύρω στο 1518, είχε την πρόθεση να νυμφευτεί τη Μαργαρίτα Στιούαρτ λαίδη Γκόρντον, χήρα τού κυρίου Γκόρντον, αλλά αυτό δεν συνέβη. Η Μαργαρίτα Στιούαρτ ήταν η φυσική κόρη τού Ιακώβου Δ΄ τής Σκωτίας και τής ερωμένης του Μαργαρίτας Ντράμοντ. Δεν παντρεύτηκαν λόγω τής στενής συγγένειάς τους (ο πατέρας του, Αλέξανδρος Στιούαρτ 1ος δούκας τού Ώλμπανυ, ήταν θείος τού πατέρα της, Ιακώβου Δ΄), αλλά απέκτησαν μία κόρη.
* Μαργαρίτα Στιούαρτ.

## Στη λαϊκή κουλτούρα
* *[[Η Ισπανίδα Πριγκίπισσα (Σειρά)|Η Ισπανίδα Πριγκίπισσα]]* σε ερμηνεία του Μαρκ Ρόουλυ

## Αναφορές

## Βιβλιογραφία
* Watt, DER, *Fasti Ecclesiae Scotinanae Medii Aevi ad annum 1638*, 2nd Draft, (St Andrews, 1969)
* Watt, DER & Shead, NF (επιμ.), *Οι επικεφαλής των θρησκευτικών οίκων στη Σκωτία από τον 12ο έως τον 16ο αιώνα*, The Scottish Records Society, Νέα Σειρά, Τόμος 24, (Εδιμβούργο, 2001)

Κατηγορία:Οίκος των Στιούαρτ
Ροβέρτος Στιούαρτ, του Ίρυ

Ο **Ροβέρτος Στιούαρτ του Ίρυ**, αγγλ.: *Robert Stewart, of Irry* (1598–1662) ήταν Ιρλανδός επαναστάτης. Συνταγματάρχης τού στρατού, ήταν εξέχουσα προσωπικότητα στην Ιρλανδική Επανάσταση τού 1641 και στη συνέχεια υπερασπίστηκε την Ιρλανδία από την κατάκτηση τής Ιρλανδίας από τούς Κρομγουελιανούς ως Κυβερνήτης των Κάστρων τού Άντριμ και τού Τουμ. Το σπίτι του έξω από το Στιούαρτσταουν, στην κομητεία Τάιρον -Ίρυ, που μερικές φορές γράφεται και Ήρυ- μετονομάστηκε αργότερα σε Στιούαρτ Χολ από τον εγγονό του, τον 7ο βαρόνο τού Κάστρου Στιούαρτ. Απεβίωσε στο Κάστρο Ράουαν.

## Καταγωγή
Στις πολλές ιστορίες που γράφονται για την οικογένειά του, ο συνταγματάρχης Ροβέρτος Στιούαρτ τού Ίρυ περιγράφεται πάντα ως ο 3ος και νεότερος γιος τού Ανδρέα Στιούαρτ 3ου κυρίου Ότσιλτρι και στη συνέχεια 1ου βαρόνου Κάστρου Στιούαρτ, από τη σύζυγό του Μαργαρίτα, κόρη τού σερ Ιωάννη Κένεντυ τού Κάστρου Μπλέρκουαν, στο Αίρσιρ. Σύμφωνα με τον Ρ. Γκ. Σ. Κινγκ, ο πατέρας τού συνταγματάρχη ήταν εξάδελφος τού 1ου βαρόνου Κάστρου Στιούαρτ. Ο Κινγκ προβάλλει εύλογες αποδείξεις ότι ο συνταγματάρχης Στιούαρτ ήταν στην πραγματικότητα γιος τού Γουλιέλμου Στιούαρτ τού Φιού και τής Μαρίας Ο'Νιλ (απεβ. το 1615), κόρης τού σερ Κόρμακ Ο'Νιλ, γιου τού Κον Ο'Νιλ 1ου κόμη τού Τάιρον. Δηλώνει ότι ο Γουλιέλμος τού Φιού ήταν γιος τού Ροβέρτου (θείος τού 1ου βαρόνου Κάστρου Στιούαρτ/3ου κυρίου Ότσιλτρι), ο οποίος ήταν ο 5ος γιος τού Ανδρέα Στιούαρτ 2ου κυρίου Ότσιλτρι. Τα στοιχεία του βασίζονται σε ένα γενεαλογικό δέντρο που συνέταξε ο Ιάκωβος Στιούαρτ για τον πατέρα του, Γεώργιο Ρόε Στιούαρτ από το Tέρμον, και στο γενεαλογικό δέντρο τού ιερέα Τζον Γκραίνερ για την οικογένεια Έντουαρντς από το Κάστλγκορ, στην κομητεία Tάυρον.

## Ιρλανδική Επανάσταση του 1641

## Κρομγουελιανή εισβολή
Μετά την Επανάσταση, ο συνταγματάρχης Στιούαρτ διορίστηκε Κυβερνήτης των Κάστρων τού Άντριμ και τού Τουμ. Υπερασπίστηκε και τα δύο φρούρια, μέχρι την τελική διευθέτηση τής Ιρλανδίας υπό τον Όλιβερ Κρόμγουελ το 1649, όταν αναγκάστηκε να συνθηκολογήσει με έντιμους όρους στον στρατηγό Ροβέρτο Βέναμπλς .  Απεβίωσε στο Κάστρο Ρόουχαν, το οποίο είχε κληρονομήσει από τούς μεγαλύτερους αδελφούς του.

## Οικογένεια και οι βαρόνοι Κάστλ Στιούαρτ

## Αναφορές

## Εξωτερικοί σύνδεσμοι
* Castle Stewart Papers, Γραφείο Δημόσιων Αρχείων της Βόρειας Ιρλανδίας
* Η καταγωγή του Συνταγματάρχη Ρόμπερτ Στιούαρτ από το Ίρι, Κομητεία Τάιρον

Κατηγορία:Οίκος των Στιούαρτ
Fury

Το ***Fury*** είναι Αμερικανική επική πολεμική ταινία του 2014 σε σενάριο, σκηνοθεσία και συμπαραγωγή από τον Ντέιβιντ Όιερ. Πρωταγωνιστεί ο Μπραντ Πιτ, πλαισιωμένος από τους Σάια Λα Μπαφ, Λόγκαν Λέρμαν, Μάικλ Πένια και Τζον Μπέρνθαλ, οι οποίοι υποδύονται μια ομάδα τανκ των Αμερικανών που πολεμά στη Ναζιστική Γερμανία κατά τις τελευταίες εβδομάδες του Ευρωπαϊκού θέατρου του Β' Παγκοσμίου Πολέμου. 

Ο Όιερ άντλησε έμπνευση από τη συμμετοχή συγγενικών του προσώπων στον στρατό και από βιβλία όπως το *Death Traps* (1998) του Μπέλτον Κούπερ. Η παραγωγή ξεκίνησε στην Αγγλία στις αρχές του Σεπτεμβρίου του 2013 στο Χερτφορτσάιρ και στο Οξφορντσάιρ. Τα γυρίσματα συνέχισαν στην Οξφόρδη και ολοκληρώθηκαν τον Νοέμβριο. 

Η ταινία *Fury* έκανε πρεμιέρα στις 15 Οκτωβρίου 2014 στην Ουάσινγκτον, πριν κυκλοφορήσει στους κινηματογράφους των Ηνωμένων Πολιτειών Αμερικής στις 17 Οκτωβρίου από τις Sony Pictures Releasing. Έλαβε θετικά σχόλια από τους κριτικούς και εισέπραξε $211.8 εκατομμύρια παγκοσμίως.

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2014
Κατηγορία:Αμερικανικές ταινίες της δεκαετίας 2010
Κατηγορία:Αγγλόφωνες ταινίες
Κατηγορία:Αμερικανικές πολεμικές ταινίες
Κατηγορία:Αμερικανικές ταινίες δράσης
Κατηγορία:Ταινίες Β΄ Παγκοσμίου Πολέμου
Κατηγορία:Αμερικανικές ιστορικές ταινίες
Κατηγορία:Αμερικανικές επικές ταινίες
Κατηγορία:Ταινίες γυρισμένες στο Λονδίνο
Κατηγορία:Ταινίες IMAX
Κατηγορία:Ταινίες παραγωγής Columbia Pictures
Electric (άλμπουμ των The Cult)

Το ***Electric*** είναι το τρίτο άλμπουμ του βρετανικού ροκ συγκροτήματος The Cult, που κυκλοφόρησε το 1987. Το άλμπουμ ισοφάρισε την κατάταξη του προηγούμενου άλμπουμ τους *[[Love (άλμπουμ των The Cult)|Love]]*, φτάνοντας στο νούμερο τέσσερα στο Ηνωμένο Βασίλειο, αλλά ξεπέρασε την παραμονή του στα charts, περνώντας συνολικά 27 εβδομάδες στα charts (η πιο επιτυχημένη πορεία για άλμπουμ των The Cult).

Το άλμπουμ σηματοδότησε μια σκόπιμη στυλιστική αλλαγή στον ήχο του συγκροτήματος από το gothic rock σε πιο παραδοσιακό hard rock. Ο Ρικ Ρούμπιν, ο παραγωγός του *Electric*, είχε προσληφθεί ειδικά για να αναδιαμορφώσει τον ήχο του συγκροτήματος, σε μια προσπάθεια να αξιοποιήσει τη δημοτικότητα του hard rock, του glam metal και του heavy metal τη δεκαετία του 1980. Το άλμπουμ συμπεριλήφθηκε στο βιβλίο, το *1001 Albums You Must Hear Before You Die*.

Το 2013, το άλμπουμ επανακυκλοφόρησε ως διπλό CD με τον τίτλο ***Electric Peace***, με τον έναν δίσκο να περιλαμβάνει το αρχικά κυκλοφορήσαν άλμπουμ και τον δεύτερο να περιέχει ολόκληρο το άλμπουμ ***Peace*** που ηχογραφήθηκε κατά τη διάρκεια των Manor Sessions.

## Κομμάτια

## Προσωπικό
**The Cult**
* Ίαν Άστμπερι – κύρια φωνητικά
* Μπίλι Ντάφι – κιθάρες
* Τζέιμι Στιούαρτ – μπάσο
* Λες Γουόρνερ – τύμπανα

## Παραπομπές


Κατηγορία:Άλμπουμ με παραγωγή από τον Ρικ Ρούμπιν
Κατηγορία:Άλμπουμ των The Cult
Κατηγορία:Άλμπουμ του 1987
Αντικεραυνικός εξοπλισμός

εναλλ.=Lightning_Rod_19-10-12_061|δεξιά|210x210εσ|Ένα αλεξικέραυνο τοποθετημένο πάνω σε μία σκεπή σπιτιού.
Το **αλεξικέραυνο** ή πιο περιφραστικά, ο **αντικεραυνικός εξοπλισμός**, είναι μια μεταλλική ράβδος τοποθετημένη συνήθως πάνω σε ένα κτίριο, με σκοπό την προστασία του από πτώση κεραυνού. Εάν σε περίπτωση που πέσει κεραυνός χτυπήσει το κτίριο, είναι πιο πιθανό να χτυπήσει τη ράβδο αυτή και να μεταφερθεί στο έδαφος μέσω ενός καλωδίου, αντί να περάσει μέσα από το οικοδόμημα, με αποτέλεσμα να προκληθεί πυρκαγιά ή ηλεκτροπληξία. Σε τεχνικά έγγραφα, το αλεξικέραυνο αναφέρεται συνήθως ως μια "συσκευή τερματισμού πλήξης".

Σε ένα σύστημα προστασίας από κεραυνούς, το αλεξικέραυνο είναι το μοναδικό τμήμα του συστήματος αυτού. Για την εύρυθμη και αντικεραυνική λειτουργία του, η ράβδος απαιτεί μια σύνδεση με το έδαφος. Έρχεται σε διάφορα σχήματα και μορφές. Η μοναδική προϋπόθεση για όλους τους αντικεραυνικούς εξοπλισμούς είναι να φτιάχνονται από αγώγιμα υλικά, όπως χαλκό ή αλουμίνιο (γνωστόν επίσης ως αργίλιο). Τα συνηθέστερα υλικά που συναντώνται σε τέτοια συστήματα είναι ο χαλκός και τα κράματα του λόγω της εξαιρετικής αγωγιμότητας που διαθέτουν.
Προεδρική εκλογή των Ηνωμένων Πολιτειών 1968

Οι **προεδρικές εκλογές των ΗΠΑ του 1968** διεξάχθησαν στις 5 Νοεμβρίου 1968. Οι Ρεπουμπλικάνοι με υποψήφιο τον πρώην Αντιπρόεδρο Ρίτσαρντ Νίξον και τον ελληνοαμερικανό κυβερνήτη του Μέριλαντ, Σπύρο Άγκνιου κατάφεραν να σημειώσουν μια σημαντική νίκη απέναντι στο Δημοκρατικό Κόμμα με υποψήφιο τον, επίσης, πρώην Αντιπρόεδρο Χιούμπερτ Χάμφρι και τον Γερουσιαστή Έντμουντ Μάσκι και απέναντι στο Αμερικανικό Ανεξάρτητο Κόμμα του πρώην Κυβερνήτη της Αλαμπάμα Τζορτζ Γουάλας και του Στρατηγού Κέρτις Λιμέι. Η εκλογική περίοδος υπήρξε έντονα χαοτική και έχει συχνά χαρακτηριστεί ως η πιο βίαιη στην ιστορία των Ηνωμένων Πολιτειών. Στιγματίστηκε έντονα από τις δολοφονίες του Μάρτιν Λούθερ Κινγκ στις αρχές του Απριλίου και του Ρόμπερτ Φ. Κένεντι στις αρχές του Ιουνίου του ίδιου έτους.

1968
Κατηγορία:Εκλογές του 1968
Κατάλογος με τις ακριβότερες μεταγραφές στην ελληνική καλαθοσφαίριση

Ο κατάλογος που ακολουθεί περιλαμβάνει τις ακριβότερες μεταγραφές της ιστορίας του ελληνικού μπάσκετ. 

[170px|right|thumb|To 1984 o [Παναγιώτης Γιαννάκης με μεταγραφή-ρεκόρ υπέγραψε στον Αρη Θεσ.]]

Στην Ελλάδα η πρώτη μεταγραφή 10 εκατομμυρίων έγινε από τον ΠΑΟΚ το 1983 όταν ο Νίκος Σταυρόπουλος υπέγραψε από τον ΓΣΛ. Το ρεκόρ μεταγραφής εκτινάχθηκε το 1991 με τη μεταγραφη του Μυριούνη στον Παναθηναϊκό.

## Εξέλιξη του ρεκόρ
### Έως το 2001
Τα ποσά είναι σε δραχμές.

### Από το 2001 και μετά
Τα ποσά είναι σε ευρώ.

## Εγχώριες μεταγραφές

### Από το 2002 και μετά
Τα ποσά είναι σε ευρώ.

### Έως το 2002
Τα ποσά είναι σε δραχμές.

## Από το ελληνικό πρωτάθλημα στο εξωτερικό
### Από το 2001 και μετά
Τα ποσά είναι σε ευρώ.

### Έως το 2001
Τα ποσά είναι σε δραχμές.

## Μεταγραφές Ελλήνων παικτών στο εξωτερικό

### Από το 2001 και μετά
Τα ποσά είναι σε ευρώ.

### Έως το 2001
Τα ποσά είναι σε δραχμές.

## Παραπομπές

## Δείτε επίσης
*Κατάλογος με τις ακριβότερες μεταγραφές στο ελληνικό ποδόσφαιρο

## Σημειώσεις

## Πηγές
*Ολυμπιακός: Έξι αγορές παικτών σε μία σεζόν sport24.gr
*Η αλήθεια για το μπάτζετ του Παναθηναϊκού sdna.gr
*Τα μεγάλα μεταγραφικά «μπαμ» του Παύλου sportime.gr
*Από τους Γκούροβιτς & Γιάριτς στον Σαντ-Ρος και τον Ανγκόλα - Ιστορίες πώλησης παικτών στους «πλούσιους» της Euroleague bnsports.gr
*Τζίρος 8 δισ.! tanea.gr
*Βρήκαν χρυσάφι στην Ελλάδα tanea.gr

## Eξωτερικοί σύνδεσμοι

Κατηγορία:Καλαθοσφαίριση στην Ελλάδα
Αμηνόρροια

Η **αμηνόρροια** είναι η απουσία έμμηνου ρύσης σε μια γυναίκα αναπαραγωγικής ηλικίας. Χαρακτηρίζεται ως πρωτοπαθής αν η περίοδος δεν έχει αρχίσει μέχρι την ηλικία των 13 ετών χωρίς σεξουαλική ανάπτυξη, μέχρι την ηλικία των 15 ετών γενικά, ή αν η σεξουαλική ανάπτυξη έχει αρχίσει και περάσουν δύο χρόνια χωρίς περίοδο. Χαρακτηρίζεται ως δευτεροπαθής όταν η περίοδος σταματά για τουλάχιστον έξι μήνες σε μια γυναίκα που προηγουμένως είχε περίοδο. Μπορεί να οδηγήσει σε προβλήματα ψυχικής υγείας, οστεοπόρωση και υπογονιμότητα.

Οι φυσιολογικές αιτίες δευετροπαθούς αμηνόρροιας είναι η εγκυμοσύνη, ο θηλασμός και η εμμηνόπαυση. Η συνεχής χρήση αντισυλληπτικών μπορεί επίσης να αποτελέσει αιτία διακοπής της περιόδου. Η αμηνόρροια μπορεί επίσης να αποτελεί συνέπεια μιας σειράς ασθενειών. Αιτίες πρωτοπαθούς αμηνόρροιας αποτελούν τα ανατομικά προβλήματα όπως η ατρησία του παρθενικού υμένα ή η υποπλασία της μήτρας. Άλλες αιτίες περιλαμβάνουν ορμονικές διαταραχές όπως η αύξηση της θυλακιοτρόπου ορμόνης (FSH) ή το προλακτίνωμα, και το Σύνδρομο Πολυκυστικών Ωοθηκών. Είναι πιθανό μια γυναίκα να μείνει έγκυος πριν από την πρώτη περίοδο. Αιτίες δευτεροπαθούς αμηνόρροιας αποτελούν οι παθήσεις του θυρεοειδούς, η υπερπρολακτιναιμία, η ανορεξία, το Σύνδρομο Πολυκυστικών Ωοθηκών, η ωοθηκική ανεπάρκεια και ο υπογοναδοτροπικός υπογοναδισμός.

Η διάγνωση βασίζεται στα συμπτώματα, στην κλινική εξέταση, στις αιματολογικές εξετάσεις και ορισμένες φορές στην ιατρική απεικόνιση.  Πρέπει να αποκλειστεί η πιθανότητα εγκυμοσύνης Η θεραπεία εξαρτάται από την υποκείμενη αιτία. Η αμηνόρροια δεν είναι απειλητική για τη ζωή. Η πρωτοπαθής αμηνόρροια επηρεάζει λιγότερο από το 1% των γυναικών στις Ηνωμένες Πολιτείες, ενώ η δευτοπαθής, ως αποτέλεσμα μιας υποκείμενης νόσου, επηρεάζει το 2% με 5%.

## Παραπομπές


Κατηγορία:Γυναικολογικές παθήσεις
Λόρδος Βερνάρδος Στιούαρτ

Ο **λόρδος Βερνάρδος Στιούαρτ**, αγγλ.: *Lord Bernard Stewart* (1623 – 26 Σεπτεμβρίου 1645) ήταν Γαλλο-Σκώτος ευγενής και 3ος εξάδελφος τού Καρόλου Α΄ τής Αγγλίας, οι οποίοι κατάγονταν και οι δύο εξ αρρενογονίας από τον Ιωάννη Στιούαρτ 3ο κόμη τού Λένοξ. Υπηρέτησε ως βασιλικός διοικητής στον Αγγλικό Εμφύλιο Πόλεμο, κατά τη διάρκεια τού οποίου σκοτώθηκε σε ηλικία 22 ετών, και ήταν άγαμος.

## Καταγωγή
Ήταν ο νεότερος από τούς έξι γιους τού Εσμέ Στιούαρτ 3ου δούκα τού Λένοξ (1579–1624) και τής συζύγου του Αικατερίνης Κλίφτον 2ης βαρόνης Κλίφτον. Ο μεγαλύτερος αδελφός του ήταν ο Ιάκωβος Στιούαρτ 1ος δούκας τού Ρίτσμοντ, 4ος δούκας τού Λένοξ. 

## Σταδιοδρομία
Ο λόρδος Βερνάρδος επρόκειτο να χριστεί κόμης τού Λίτσφιλντ από τον βασιλιά Κάρολο Α΄ για τις πράξεις του στην πρώτη και δεύτερη Μάχη τού Νιούμπερυ και στη Μάχη τού Νέισμπυ, αλλά απεβίωσε από τραυματισμούς που έλαβε, ηγούμενος μίας εξόρμησης εναντίον των πολιορκητικών κοινοβουλευτικών δυνάμεων στη Μάχη τού Ρόουτον Χηθ τον Σεπτέμβριο τού 1645, πριν συνταχθούν οι απαιτούμενες επιστολές. Οι τίτλοι τού βαρόνου Νιούμπερυ και τού κόμη τού Λίτσφιλντ δημιουργήθηκαν τον Δεκέμβριο τού 1645 για τον εξάχρονο ανιψιό του, Κάρολο Στιούαρτ 3ο δούκα τού Ρίτσμοντ, 6ο δούκα τού Λένοξ (1639–1672), γιο τού μεγαλύτερου αδελφού τού Βερνάρδου, Γεωργίου Στιούαρτ 9ου κυρίου του Ωμπινύ, που σκοτώθηκε στη Μάχη τού Έτζχιλ το 1642.  Ο μεγαλύτερος αδελφός του, λόρδος Ιωάννης Στιούαρτ (1621–1644), σκοτώθηκε στη Μάχη τού Τσέριτον το 1644.

## Σημειώσεις

## Αναφορές
* 
* 
* 
* 

Κατηγορία:Οίκος των Στιούαρτ του Ντάρνλεϋ
Λόρδος Ιωάννης Στιούαρτ

Ο **λόρδος Ιωάννης Στιούαρτ** (23 Οκτωβρίου 1621 - 29 Μαρτίου 1644) ήταν Σκώτος αριστοκράτης, που υπηρέτησε ως διοικητής των Βασιλοφρόνων στον Αγγλικό Εμφύλιο Πόλεμο. Ήταν ένας από τούς έξι γιους τού Εσμέ Στιούαρτ 3ου δούκα τού Λένοξ και τής συζύγου του Αικατερίνης Κλίφτον 2ης βαρόνης Κλίφτον, και αδελφός τού Ιακώβου Στιούαρτ 1ου δούκα τού Ρίτσμοντ.

Με τον μικρότερο αδελφό του, λόρδο Βερνάρδο Στιούαρτ, ξεκίνησε μία τριετή περιοδεία στην ήπειρο το 1639, πριν επιστρέψει για να ενταχθεί στο πλευρό τού βασιλιά στον Εμφύλιο Πόλεμο ως στρατηγός. Σκοτώθηκε στις 29 Μαρτίου 1644 στη Μάχη τού Τσέριτον κοντά στο Νιού Άλσφορντ στο Χάμσιρ.

Μόνο ένας από τούς αδελφούς του, ο Λουδοβίκος, επέζησε τού πολέμου, για να δει την αποκατάσταση τής μοναρχίας το 1660.

## Βιβλιογραφία
* 
* 
* 

## Παραπομπές

Κατηγορία:Άγγλοι στρατηγοί
Κατηγορία:Οίκος των Στιούαρτ του Ντάρνλεϋ
Ελισάβετ Στιούαρτ (κόρη Ροβέρτου Γ΄)

Η **Ελισάβετ Στιούαρτ**, αγγλ.: *Elizabeth Stewart* () ήταν πριγκίπισσα τής Σκωτίας. Δεύτερη κόρη τού βασιλιά Ροβέρτου Γ΄ και τής συζύγου του, Αναμπέλας Ντράμοντ, παντρεύτηκε τον Ιάκωβο Ντάγκλας τού Ντάλκιθ, ο οποίος αργότερα διορίστηκε λόρδος τού Κοινοβουλίου ως 1ος κύριος τού Ντάλκιθ .

## Ο βίος της
Λίγα είναι γνωστά για τη ζωή τής Ελισάβετ. Οι γονείς της παντρεύτηκαν τον Απρίλιο τού 1367, ενώ η ίδια η Ελισάβετ είχε γεννηθεί το 1373.  Η Ελισάβετ ονομάστηκε ως η νεότερη κόρη τού πατέρα της το 1378,  σε ένα διάταγμα που επιβεβαίωνε τον αρραβώνα της με τον Ιάκωβο Ντάγκλας τού Ντάλκιθ, μέλος τού κλάδου Ντάγκλας των Μέινς, τής οικογένειας Ντάγκλας. Ο μελλοντικός πεθερός τής Ελισάβετ, Ιάκωβος κύριος τού Ντάλκιθ, ήταν εξέχων αυλικός κατά τη διάρκεια τής ύστερης βασιλείας τού Δαυίδ Β',  και παρέμεινε ισχυρός στο Λόθιαν. Ο γάμος τής Ελισάβετ με τον νεότερο Ιάκωβο Ντάγκλας ολοκληρώθηκε γύρω στο 1387, πιθανώς ταυτόχρονα με τον γάμο τής αδελφής τής Μαργαρίτας με τον Άρτσιμπαλντ Ντάγκλας.  Το μεγαλύτερο παιδί της είχε γεννηθεί τον Σεπτέμβριο τού 1390.

Ο σύζυγος τής Ελισάβετ αιχμαλωτίστηκε στη Μάχη τού Χόμιλντον Χιλ το 1402,  αλλά είχε επιστρέψει στη Σκωτία το 1404.  Η Ελισάβετ απεβίωσε πριν από το 1411. Κατά τον χρόνο τού τέλους της, ο σύζυγος τής Ελισάβετ δεν είχε ακόμη διαδεχθεί στον τίτλο τού κυρίου τού Ντάλκιθ τον πατέρα του.

## Αναφορές

Κατηγορία:Οίκος των Στιούαρτ
Ροβέρτος Στιούαρτ, 1ος κόμης των Ορκάδων

Ο **Ροβέρτος Στιούαρτ**, 1ος κόμης των Ορκάδων και κύριος τού Σέτλαντ, αγγλ.: *Robert Stewart, 1st Earl of Orkney and Lord of Zetland/Shetland* (άνοιξη του 1533 &#x2013; 4 Φεβρουαρίου 1593) ήταν αναγνωρισμένος νόθος γιος τού Ιακώβου Ε΄ τής Σκωτίας, και τής ερωμένης του Ευφημίας Έλφινστοουν. Ο Ροβέρτος Στιούαρτ ήταν ετεροθαλής αδελφός τής Μαρίας Α΄ τής Σκωτίας και θείος τού Ιακώβου ΣΤ΄τής Σκωτίας και Α΄ τής Αγγλίας.

## Βιογραφία
μικρογραφία|146x146εσ|Ο θυρεός τού Ροβέρτου Στιούαρτ ως 1ου κόμη των Ορκάδων είναι τετραμερής. 1ο & 4ο: ο θυρεός τής Σκωτίας με μία διαγώνια μαύρη ταινία, σύμβολο νόθου τέκνου. 2ο & 3ο: ο θυρεός των Ορκάδων.
Το 1539 ο Ροβέρτος Στιούαρτ διορίστηκε διοικητής (commendator) τού αβαείου του Χόλυρουντ και διοικητής τού αβαείου τού Σαρλιέ στη Γαλλία μέχρι το 1557. Τα ρούχα για τον «λόρδο Ρόμπερτ τού Χάλιρουντ» και τούς αδελφούς του φτιάχνονταν από τον ράφτη τού βασιλιά, Θωμά Άρθουρ.

Το 1550, μετά το τέλος τού πολέμου που ήταν γνωστός ως «Τραχύς Έρωτας», συνόδευσε τη μητριά του, Μαρία τού Γκιζ, σε μία επίσκεψη στη γαλλική αυλή. Τον Ιούλιο τού 1553, η αδελφή του, λαίδη Ιωάννα Στιούαρτ, υπέγραψε συμβόλαιο γάμου με τον Άρτσιμπαλντ Κάμπελ 5ο κόμη τού Άργκαϊλ.  Η προίκα της, ύψους 5.000 μερκ, θα καταβαλλόταν από τη Μαρία τού Γκιζ και τούς αδελφούς της, τους commendatores τού Κέλσο, του Χόλιρουντ και τού Κόλντινγκχαμ. 

## Οικογένεια
Στις 13 ή 14 Δεκεμβρίου 1561 ο Ροβέρτος Στιούαρτ νυμφεύτηκε τη λαίδη Ιωάννα Κένεντυ, κόρη τού Γκίλμπερτ Κένεντυ 3ου κόμη τού Κάσιλις, και τής Μαργαρίτας Κένεντυ. Ο Άγγλος διπλωμάτης Θωμάς Ράντολφ έγραψε ότι «ο λόρδος Ροβέρτος έτρεφε αγάπη για την αδελφή του Κάσιλις». Εκείνη την εποχή, ο λόρδος Ροβέρτος είχε ένα σπίτι κοντά στο Παλάτι τού Χόλιρουντ, αλλά ο γάμος έλαβε χώρα στο σπίτι ενός από τούς οικογενειακούς φίλους της. Τα παιδιά τους ήταν:
* Μαρία, παντρεύτηκε τον Πάτρικ Γκρέι, 6ο Λόρδο Γκρέυ (γενν. τέλη 1562) 
* Ιωάννα, παντρεύτηκε τον Πάτρικ Λέσλυ 1ο κύριο Λίντορες (γενν. 1563;)
* Γουλιέλμος τού Έγκιλσεϊ (1564-1630).
* Ερρίκος, έγινε κύριος των Ορκάδων (γενν. Φεβρουάριος 1565 - 1590).
* Πατρίκιος (1565/66 - 6 Φεβρουαρίου 1615), κληρονόμησε τον τίτλο κόμης των Ορκάδων, και νυμφεύτηκε τη Μαργαρίτα Λίβινγκστον.
* Ιωάννης Στιούαρτ, έγινε κόμης τού Κάρικ, και νυμφεύτηκε την Ελισάβετ Χάουαρντ.
* Ροβέρτος, χρίστηκε ιππότης, και ήταν γνωστός ως σερ Ροβέρτος Στιούαρτ τού Μίντλετον.  Φυλακίστηκε για χρέη στο Λονδίνο το 1606. 
* Ιάκωβος, χρίστηκε ιππότης και είναι γνωστός ως σερ Ιάκωβος Στιούαρτ τού Έντεϊ και τού Τάλος, νυμφεύτηκε τη Μαργαρίτα Λάιον.
* Ελισάβετ, παντρεύτηκε τον Ιάκωβο Σίνκλερ τού Μέρκλ στο Κέιθνες (και έγινε πεθερά τού Ιωάννη ΜακΚέυ, κυρίου τού Στράθυ στο Στράθναβερ).
* Βαρβάρα, παντρεύτηκε τον Ούγο Χάλκρο από το Χάλκρο.

Ο Ροβέρτος Στιούαρτ είχε επίσης αρκετά νόθα παιδιά, με αρκετές ερωμένες:
* (νόθη) Χριστιανή Στιούαρτ, παντρεύτηκε τον Ιωάννη Μόουατ τού Χούγκολαντ.
* (νόθος) Εδουάρδος Στιούαρτ.
* (νόθη) Μαρία Στιούαρτ.

## Σημειώσεις


Κατηγορία:Υιοί βασιλέων
Κατηγορία:Οίκος των Στιούαρτ
Μαρία Στιούαρτ (κόρη Ροβέρτου Γ΄)

Η **Μαρία Στιούαρτ**, αγγλ.: Mary Stewart (π.1380 - π.1460) ήταν πριγκίπισσα τής Σκωτίας. Η 3η κόρη τού βασιλιά Ροβέρτου Γ΄ και τής συζύγου του, Αναμπέλας Ντράμοντ. Η Μαρία παντρεύτηκε τέσσερις φορές, με πιο αξιοσημείωτο σύζυγο τον Γεώργιο Ντάγκλας 1ου κόμη τού Άνγκους, με τον οποίο ήταν η πρόγονος τής λεγόμενης γραμμής αίματος Κόκκινων Ντάγκλας τής οικογένειας Ντάγκλας.

## Ο βίος της
Η Μαρία γεννήθηκε π. το 1380, η 3η κόρη και 4ο παιδί τού Ιωάννη (Ροβέρτου Γ΄) Στιούαρτ κόμη τού Κάρικ, διαδόχου τού Σκωτικού θρόνου, και τής συζύγου του Αναμπέλας Ντράμοντ. Το ακριβές έτος γέννησης τής Μαρίας είναι άγνωστο. Δεν είχε γεννηθεί ακόμη το 1378, ενώ το πρώτο της παιδί γεννήθηκε το 1398, γεγονός που υποδηλώνει ημερομηνία γέννησης . Ο πατέρας τής Μαρίας διαδέχθηκε τον παππού της, Ροβέρτο Β΄, ως βασιλιάς τής Σκωτίας το 1390, παίρνοντας το βασιλικό όνομα Ροβέρτος Γ΄.

Στις 24 Μαΐου 1397 η Μαρία αρραβωνιάστηκε τον Γεώργιο Ντάγκλας κύριο τού Άνγκους, σε μία συνάντηση στο Εδιμβούργο μεταξύ τού Ροβέρτου Γ΄ και τής μητέρας τού Γεωργίου, Μαργαρίτας κόμισσας τού Άνγκους. Ο γάμος (1), ο οποίος ολοκληρώθηκε το καλοκαίρι τού 1397, πιθανότατα υποστηρίχθηκε από τον ισχυρό μεγαλύτερο αδελφό τής Μαρίας, τον Δαυίδ κόμη τού Κάρικ, και τον πατέρα της. Λίγο μετά τον γάμο τής Μαρίας, ο πατέρας της αναγνώρισε τον τίτλο τού συζύγου της ως κόμη τού Άνγκους. Ο Γεώργιος αιχμαλωτίστηκε στη Μάχη τού Χόμιλντον Χιλ το 1402, και απεβίωσε στην Αγγλία λίγο αργότερα, πιθανώς κατά τη διάρκεια μίας επιδημίας βουβωνικής πανώλης.  Η Μαρία έμεινε χήρα με έναν νεαρό γιο, τον Γουλιέλμο, ο οποίος διαδέχθηκε τον πατέρα του ως κόμης τού Άνγκους.

Το 1405 η Μαρία παντρεύτηκε (2) τον Ιάκωβο Κένεντυ τού Ντάνουρ, έναν εξέχοντα γαιοκτήμονα στην κομητεία τού Κάρικ. Ο γάμος είχε πολιτικές προεκτάσεις, καθώς ο Κένεντυ είχε επιρροή στο Κάρικ, όπου ο μικρότερος αδελφός τής Μαίρης, Ιάκωβος (Α΄), είχε πρόσφατα χριστεί κόμης. Το ζευγάρι είχε σίγουρα παντρευτεί μέχρι τον Ιανουάριο τού 1406. Η Μαρία και ο Ιάκωβος Κένεντυ απέκτησαν τρεις γιους, τον Ιωάννη, τον Γκίλμπερτ και τον Ιάκωβο, πριν δολοφονηθεί ο 2ος σύζυγός της το 1408.  Ως χήρα τού Κένεντυ, η Μαρία απέκτησε δικαίωμα σε ένα μέρος των γαιών του στο Κάρικ, τα οποία αποτιμήθηκαν σε 6 λίρες ως ετήσιο εισόδημα από ενοίκια.  Το 1409 δόθηκε παπική άδεια στη Μαρία να παντρευτεί τον Γουλιέλμο Κάνιγχαμ τού Κίλμορ, αλλά ο γάμος δεν φαίνεται να έλαβε χώρα. 

Η Μαρία παντρεύτηκε (3) τον 3ο σύζυγό της, Γουλιέλμο Γκράχαμ τού Κίνκαρνταϊν, πιθανώς το 1413. Η Μαρία απέκτησε πέντε γιους με τον Γκράχαμ, πριν ο τελευταίος αποβιώσει το 1424. Το 1425  η Μαίρη παντρεύτηκε τον 4ο σύζυγό της, Γουλιέλμο Έντμονστον τού Ντάντριθ, με τον οποίο απέκτησε δύο παιδιά.  Η Μαρία πιθανότατα επισκέφθηκε την αυλή τού αδελφού της, Ιακώβου Α΄, μαζί με τον Έντμονστον το 1429, για να υπερασπιστεί τα δικαιώματα τού μεγαλύτερου γιου της από τον 2ο γάμο της, Ιωάννη Κένεντυ, να κληρονομήσει τις γαίες τού πατέρα του στο Κάρικ.  Παρά την παρέμβαση τής Μαίρης, ο γιος της συγκρούστηκε με τον βασιλιά, σχετικά με τις βασιλικές αξιώσεις στον Κάρικ, και η γη του κατασχέθηκε το 1431. 

## Αναφορές

Κατηγορία:Οίκος των Στιούαρτ
Όρος Άρτος

Το **όρος Άρτος** (αρμενικά: Արտոս, κουρδικά: Çiyayê Artosê, τουρκικά: Artos Dağı / Çadır Dağı) είναι ανενεργό ηφαίστειο στα αρμενικά υψίπεδα. Διοικητικά ανήκει στην επαρχία Βαν, της ανατολικής Τουρκίας και βρίσκεται περίπου 38 χιλιόμετρα από το Βαν και περίπου 10 χιλιόμετρα από τη λίμνη Βαν.

Έχει ύψος 3.550 μέτρων πάνω από την επιφάνεια της θάλασσας.

## Γεωγραφία και γεωλογία
Η βάση του βουνού αποτελείται από κρυσταλλικούς σχιστόλιθους της Παλαιοζωικής εποχής, ηλικίας περίπου 570–225 εκατομμυρίων ετών. Η γεωλογική του σύσταση περιλαμβάνει σχιστόλιθο και ασβεστόλιθο, οι οποίοι σχηματίστηκαν μεταξύ του τέλους της Τριτογενούς περιόδου και της Τεταρτογενούς περιόδου, πριν από περίπου 2,5 εκατομμύρια χρόνια. Ο σχηματισμός του βουνού συνοδεύτηκε από τη δημιουργία των γύρω κοιλάδων.

## Παραπομπές


Κατηγορία:Βουνά της Τουρκίας
Ασπασία Μαγιάκου

Η **Ασπασία Μαγιάκου**(γεν. στην Αθήνα στις 30 Απριλίου του 1954) είναι Ελληνίδα Δικαστικός.

## Σύντομο βιογραφικό
Γεννήθηκε στην Αθήνα το 1954. Είναι κόρη του εμπόρου **Λουκά Μαγιάκου([[13 Ιανουαρίου]] [[1928]] - [[10 Φεβρουαρίου]] [[1975]])** και της **Σμαράγδας Μαγιάκου(γένος Γεωργίου Δεβλέτογλου)([[24 Ιουλίου]] [[1934]] - [[14 Ιουνίου]] [[2025]])**. Σπούδασε στη **Νομική Σχολή** του **Εθνικού Καποδιστριακού Πανεπιστημίου Αθηνών**. Διετέλεσε Αντιπρόεδρος του Αρείου Πάγου και συμμετείχε στη σύνθεση δικαστικών τμημάτων όπως αναδείχθηκε απ' τις Αποφάσεις του. Σήμερα είναι Συνταξιούχος. Στις 16 Οκτωβρίου του 1982 παντρεύτηκε το **Γεώργιο Χοϊμέ** απ' τον οποίο απέκτησε 2 γιους, τον **Ιωάννη** και τον **Αλέξανδρο**. Είναι κάτοικος Νέας Πεντέλης Αττικής και μιλά Αγγλικά, Γαλλικά και Ιταλικά.

Μαγιάκου Ασπασία
Λαίδη Ιωάννα Στιούαρτ

Η **λαίδη Ιωάννα Στιούαρτ**, αγγλ.: lady Jean Stewart, επίσης γνωστή ως Ιωάννα **Στιούαρτ (**π. 1533 – 7 Ιανουαρίου 1588), ήταν νόθη κόρη τού βασιλιά Ιακώβου Ε΄ τής Σκωτίας και τής ερωμένης του, Ελισάβετ Μπεθούν (μερικές φορές γράφεται *Μπετούν* ή *Μπίτον* ). 

## Παιδική ηλικία
Η Ιωάννα γεννήθηκε μεταξύ 1528 και 1537. Η μητέρα της, Ελισάβετ, ήταν κόρη τού σερ Ιωάννη Μπέθουν 2ου κυρίου τού Κράιχ, και τής Τζάνετ Χέυ. Η Ελισάβετ Μπέθουν παντρεύτηκε αρχικά τον Ιωάννη Στιούαρτ 4ο κύριο τού Ίνερμιθ, με τον οποίο απέκτησε δύο γιους: τον Ιάκωβο Στιούαρτ, αργότερα 5ο κύριο τού Ίνερμιθ, και τον ποιητή Ιωάννη Στιούαρτ τού Μπάλντινεϊς. Παντρεύτηκε, έπειτα ξανά, με τον Ιάκωβο Γκρέυ γιο τού Πάτρικ Γκρέυ 4ου κυρίου Γκρέυ. 

Ως βρέφος, η λαίδη Ιωάννα Στιούαρτ ανατράφηκε στο σπίτι τής Μαρίας τού Γκιζ, τής βασίλισσας τής Σκωτίας ως συζύγου τού Ιακώβου Ε΄, και στη συνέχεια για λίγο στο παιδικό δωμάτιο τού μεγαλύτερου γιου τής βασίλισσας, Ιακώβου δούκα τού Ρόθεσεϊ, τού νόμιμου ετεροθαλούς αδελφού της.  Οι λογαριασμοί τού θησαυροφύλακα τής Σκωτίας καταγράφουν τις αγορές για το βρέφος λαίδη Ιωάννα. 

## Κόμισσα του Άργκαϊλ
Στις 5 Ιουλίου 1553, το γαμήλιο συμβόλαιο τής Ιωάννας με τον Άρτσιμπαλντ Κάμπελ 5ο κόμη τού Άργκαϊλ, υπογράφηκε στο Παλάτι των Φώκλαντ. Η κοινή της περιουσία περιελάμβανε την κυριαρχία τού Λορν και μία προίκα 5.000 μαρκών σε μετρητά, που έπρεπε να καταβληθούν από τη Μαρία τού Γκιζ και τούς αδελφούς της Ιωάννη, τούς επιμελητές (commendator) τού Κέλσο, τού Χόλυρουντ και τού Κόλντινγκχαμ. Τον Αύγουστο τού 1553 ο Ανρί Κλετέν ανέφερε τη διαδικασία απόκτησης απαλλαγής από τη Ρώμη για τον γάμο της, "απομνημονεύματα της κυρίας νόθης και του γιου τού κόμη ντ' Άργκαϊλ ". 

## Διαζύγιο

## Μετέπειτα ζωή
Τον Μάιο του 1583 έπαθε μία ασθένεια, που περιγράφηκε ως «κρίση αποπληξίας», και σκέφτηκε να βρει θεραπεία στη Γαλλία, αφού ταξίδευσε σε όλη την Αγγλία.

## Αναφορές

Κατηγορία:Κόρες βασιλέων
Κατηγορία:Οίκος των Στιούαρτ
Ιάκωβος Στιούαρτ, επιμελητής του Κέλσο και Μέλροουζ

Ο **Ιάκωβος Στιούαρτ**, επιμελητής τού Κέλσο και τού Μέλροουζ, αγγλ.: *James Stewart, commendator of Kelso and Melrose* (π. 1529–1557) ήταν νόθος γιος τού βασιλιά Ιακώβου Ε΄ τής Σκωτίας.

## Σταδιοδρομία
Ο Ιάκωβος Στιούαρτ ήταν γιος του Ιακώβου Ε΄ και τής Ελισάβετ Σοβ, μέλους τής οικογένειας Σοβ των Σόκι. Η ακριβής ημερομηνία γέννησής του είναι άγνωστη. Ένα έγγραφο τού 1534 αναφέρει, ότι ήταν στο πέμπτο έτος τής βασιλείας του. 

Η Ελίζαμπεθ Σοβ μερικές φορές ταυτίζεται με τη γυναίκα με το ίδιο όνομα που παντρεύτηκε έναν ανήλικο αυλικό τού Ιακώβου Ε΄, τον Ρόμπερτ Γκιμπ.

Ο Ιάκωβος Ε΄ είχε παιδιά με αρκετές ερωμένες πριν τούς γάμους του με τη Μαντλέν τής Γαλλίας και τη Μαρία τού Γκιζ. Ένας πιο γνωστός ετεροθαλής αδελφός, ο Ιάκωβος Στιούαρτ 1ος κόμης τού Μόρεϋ, ήταν γνωστός με διάφορες ονομασίες ως "λόρδος Ιάκωβος", ηγούμενος τού Αγίου Ανδρέα, κόμης τού Μαρ, κόμης τού Μόρεϋ και αντιβασιλιάς Μόρεϋ.
δεξιά|μικρογραφία|Ο Οίκος τού Επιμελητή (commendator) στο αβαείο τού Μέλροουζ.
Τον Απρίλιο τού 1532 ο υπηρέτης τής ιματιοθήκης και ταμίας τού βασιλιά, Χάρυ Κεμπ, ξόδεψε 20 σκωτικές λίρες για τα έξοδα συντήρησης τού βρέφους, και για τον μισθό τής παραμάνας του.  Το 1536 ο Γεώργιος Μπιουκάναν έγινε ο διδάσκαλός του.  Ρούχα για τον «λόρδο Ιάκωβο τού Κέλσο» και τούς αδελφούς του έφτιαχνε ο ράφτης τού βασιλιά, Θωμάς Άρθουρ. Ο Ιάκωβος Στιούαρτ διέμενε στο Σαιντ Άντριους και βρισκόταν εκεί τον Μάρτιο τού 1539. 

Όπως και άλλα μέλη τής σκωτικής βασιλικής οικογένειας, ο Ιάκωβος Στιούαρτ λάμβανε εισόδημα από μοναστικές γαίες, ως επιμελητής τού Κέλσο και τού Μέλροουζ. Ο Ιάκωβος Ε΄ έγραψε στον πάπα Κλήμη Ζ΄ για να λάβει απαλλαγές, ώστε οι γιοι του να μπορούν να κατέχουν κληρικά αξιώματα. Το 1541 ο Ιάκωβος Ε΄ έγραψε στον καρδινάλιο Γκινούτσι στη Ρώμη, για να λάβει άδεια αναδιάρθρωσης τού συστήματος γαιοκτησίας των κτημάτων τού Κέλσο και τού Μέλροουζ. Σκόπευε να αποκομίσει οικονομικό πλεονέκτημα (στο όνομα τού γιου του) ορίζοντας μισθώσεις σε "feufarm" με μακροχρόνια μίσθωση "teinds" ή δέκατα. Για να γίνει αυτό, απαιτούνταν άδεια από τη Ρώμη για τις ενέργειες των διαχειριστών εκ μέρους τού εννιάχρονου Ιακώβου Στιούαρτ. 

Κατηγορία:Υιοί βασιλέων
Ζερβιανά Χανίων

Τα **Ζερβιανά** είναι μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Τα Ζερβιανά βρίσκονται στο βορειοδυτικό τμήμα του νησιού, νότια του Κόλπου Κισάμου, σε υψόμετρο 120 μέτρων. Το χωριό απέχει περίπου 7 χιλιόμετρα δυτικά (οδικά) από το Καστέλλι Κισάμου (έδρα του δήμου) και 45 χιλιόμετρα δυτικά από τα Χανιά ενώ μέσα από αυτό περνάει η επαρχιακή οδός Κίσαμος - Πλάτανος. Ως οικισμός αναφέρεται επίσημα, μετά την Τουρκοκρατία και την Ένωση με την Ελλάδα, το 1925 να προσαρτάται στην τότε κοινότητα Λαρδά. Το 1971 προσαρτήθηκε ο καταργούμενος οικισμός Μπαλαμπιανά. Σύμφωνα με το σχέδιο Καλλικράτης και με την τροποποίησή του Κλεισθένης Ι, ανήκει στην κοινότητα Γραμβούσης που υπάγεται στη Δημοτική Ενότητα Κισσάμου του Δήμου Κισσάμου ενώ σύμφωνα την απογραφή του 2021 απογράφησαν 69 κάτοικοι. 

Η δημογραφική πορεία του χωριού σύμφωνα με τις απογραφές είναι:

## Εξωτερικοί σύνδεσμοι

* Ζερβιανά Χανίων στον ιστότοπο ellinismos.gr.

## Παραπομπές


Ζερβιανά
Κατηγορία:Δήμος Κισάμου
Φτερόλακκα Χανίων

Τα **Φτερόλακκα** είναι μικρός οικισμός της Κρήτης στην Περιφερειακή Ενότητα Χανίων.

## Γενικά στοιχεία
Τα Φτερόλακκα βρίσκονται στο βορειοδυτικό τμήμα του νησιού, σε υψόμετρο 200 μέτρων. Το χωριό απέχει περίπου 5 χιλιόμετρα Ν.-ΝΔ. από το κέντρο του Καστελλίου Κισσάμου και 43 χιλιόμετρα Δ.-ΝΔ. από τα Χανιά. Ως οικισμός αναφέρεται επίσημα το 1961 να προσαρτάται στην κοινότητα Λουσακιών. Το 1971 προσαρτάται ο καταργούμενος οικισμός Λιμπινιανά. Σύμφωνα με το σχέδιο Καλλικράτης και με την τροποποίησή του Κλεισθένης Ι, ανήκει στην Κοινότητα Λουσακιών που υπάγεται στη Δημοτική Ενότητα Κισσάμου του Δήμου Κισσάμου ενώ σύμφωνα την απογραφή του 2021 απογράφησαν 53 κάτοικοι. 

Η δημογραφική πορεία του χωριού, μετά τον Β' Παγκόσμιο Πόλεμο, σύμφωνα με τις απογραφές είναι:

## Εξωτερικοί σύνδεσμοι

* Φτερόλακκα, Χανιά στον ιστότοπο ellinismos.gr.

## Παραπομπές


Φτερόλακκα
Κατηγορία:Δήμος Κισάμου
Σερνόν (Μαρν)

Το **Σερνόν** (, ) είναι γαλλική κοινότητα στο νομό της Μαρν, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μαρν
Δήμητρα Γναφάκη

Η **Δήμητρα Γναφάκη** (Χανιά, 9 Ιουλίου 1997) είναι Ελληνίδα αθλήτρια στίβου. Έχει αναδειχθεί πολλές φορές πρωταθλήτρια Ελλάδας και είναι δις βαλκανιονίκης στα 400 μέτρα με εμπόδια. Εκπροσώπησε την Ελλάδα στο Παγκόσμιο Πρωτάθλημα Στίβου του 2023.

## Καριέρα
Η Γναφάκη φοίτησε στο Τμήμα Επιστήμης Φυσικής Αγωγής και Αθλητισμού Σερρών του Αριστοτέλειου Πανεπιστήμιου Θεσσαλονίκης  πριν στραφεί αποκλειστικά στον στίβο και ειδικότερα στα 400 μέτρα με εμπόδια. Η πρώτη της διεθνής συμμετοχή ήταν το 2016, στο Παγκόσμιο Πρωτάθλημα Στίβου Κ20 στο Μπίντγκοστς. Στη συνέχεια έλαβε υποτροφία για να φοιτήσει στο Πανεπιστήμιο του Άκρον, πριν επιστρέψει στην Ελλάδα και εγκατασταθεί στα Χανιά της Κρήτης. 

Το 2021, έτρεξε με 57,00 για να κερδίσει το 2021 Βαλκανικό Πρωτάθλημα Αθλητισμού στη Σερβία, το οποίο την έβαλε τέταρτο στη λίστα όλων των εποχών για τα 400 μέτρα εμπόδια.Ωστόσο, διαπίστωσε θετικό για το COVID-19 στα πρωταθλήματα και έπρεπε να παραμείνει στο Βελιγράδι για μεγαλύτερη περίοδο σύμφωνα με τους κανονισμούς. 

Το 2022  κέρδισε τον ελληνικό εθνικό τίτλο πάνω από 400 μέτρα εμπόδια για τρίτη φορά. Αγωνίστηκε στο Ευρωπαϊκό Πρωτάθλημα Αθλητισμού του 2022 στο Μόναχο, Γερμανία και κατέληξε σε ένα νέο προσωπικό καλύτερο χρόνο 56,14 δευτερόλεπτα. 

Τον Ιούλιο του 2023, κέρδισε το Πρωτάθλημα Βαλκανίων στο Κραλγεβο με χρόνο 56,45 δευτερόλεπτα για τα 400 μέτρα εμπόδια. Τον Αύγουστο του 2023 επιλέχθηκε για να συμμετάσχει στο Παγκόσμιο Πρωτάθλημα Στίβου 2023 στη Βουδαπέστη, όπου σημείωσε την καλύτερη επίδοση της σεζόν με χρόνο 56,18 δευτερόλεπτα. Κέρδισε το τέταρτο συνεχόμενο εθνικό τίτλο της Ελλάδας στα 400 μέτρα εμπόδια το 2023.

Στο Ευρωπαϊκό Πρωτάθλημα Στίβου 2024 στη Ρώμη της Ιταλίας, αγωνίστηκε στα 400 μέτρα με εμπόδια και σημείωσε χρόνο 56,62 δευτερόλεπτα, χωρίς να προκριθεί στα ημιτελικά.

## Παραπομπές


Κατηγορία:Ελληνίδες αθλήτριες του στίβου
Κατηγορία:Δρομείς ταχύτητας
Δικαίωμα στην ιδιωτικότητα

[thumb|350px|2 + 2 = 5: Στο μυθιστόρημα του 1948, «[1984 (μυθιστόρημα)|1984», του Τζορτζ Όργουελ, όλοι οι κάτοικοι βρίσκονται υπό συνεχή παρακολούθηση κάτω από ένα δυστοπικό απολυταρχικό καθεστώς.]]

Το **δικαίωμα στην ιδιωτικότητα** αποτελεί στοιχείο διαφόρων νομικών παραδόσεων που αποσκοπεί στον περιορισμό κυβερνητικών και ιδιωτικών ενεργειών που απειλούν την ιδιωτικότητα των ατόμων. Πάνω από 185 εθνικά συντάγματα αναφέρουν το δικαίωμα στην ιδιωτικότητα. Από τις παγκόσμιες αποκαλύψεις παρακολούθησης του 2013 από τον Έντουαρντ Σνόουντεν, το δικαίωμα στην ιδιωτικότητα έχει αποτελέσει αντικείμενο διεθνούς συζήτησης. Κυβερνητικές υπηρεσίες, όπως η NSA, το FBI, η CIA, η R&AW και η GCHQ, έχουν εμπλακεί σε μαζική, παγκόσμια παρακολούθηση. 

Σύμφωνα με τη Διεθνή Αμνηστία, *«Οι κρατικές υπηρεσίες πληροφοριών και ασφάλειας χρησιμοποιούν αδιάκριτη μαζική παρακολούθηση για να υποκλέψουν τα email, τις κλήσεις, τις αναζητήσεις στο διαδίκτυο, τις λίστες επαφών, τις τοποθεσίες τηλεφώνων, τις εικόνες από την κάμερα web και πολλά άλλα»*.

Ορισμένες τρέχουσες συζητήσεις γύρω από το δικαίωμα στην ιδιωτικότητα περιλαμβάνουν το κατά πόσον η ιδιωτικότητα μπορεί να συνυπάρχει με τις τρέχουσες δυνατότητες των υπηρεσιών πληροφοριών να έχουν πρόσβαση και να αναλύουν πολλές λεπτομέρειες της ζωής ενός ατόμου· το κατά πόσον το δικαίωμα στην ιδιωτικότητα καταπατάται ως μέρος του κοινωνικού συμβολαίου για την ενίσχυση της άμυνας έναντι υποτιθέμενων τρομοκρατικών απειλών· και το κατά πόσον οι απειλές τρομοκρατίας αποτελούν έγκυρη δικαιολογία για την κατασκοπεία του γενικού πληθυσμού.

Οι φορείς του ιδιωτικού τομέα μπορούν επίσης να απειλήσουν το δικαίωμα στην ιδιωτικότητα – ιδίως οι εταιρείες τεχνολογίας, όπως η Amazon, η Apple, η Meta, η Google, η Microsoft και η Yahoo, που χρησιμοποιούν και συλλέγουν προσωπικά δεδομένα.

## Δημοσιογραφία
Συχνά υποστηρίζεται, ιδίως από εκείνους που βρίσκονται στο μάτι των μέσων ενημέρωσης, ότι το δικαίωμά τους στην ιδιωτικότητα παραβιάζεται όταν πληροφορίες σχετικά με την ιδιωτική τους ζωή αναφέρονται στον Τύπο. Η άποψη του Τύπου, ωστόσο, είναι ότι το ευρύ κοινό έχει δικαίωμα να γνωρίζει προσωπικές πληροφορίες σχετικά με άτομα που κατέχουν ιδιότητα δημόσιου προσώπου. Αυτή η διάκριση είναι κωδικοποιημένη στις περισσότερες νομικές παραδόσεις ως στοιχείο της ελευθερίας του λόγου.

## Δείτε επίσης
* Big Brother
* The Matrix
* The Truman Show

## Παραπομπές


Κατηγορία:Ανθρώπινα δικαιώματα
*
Ηρακλής Στιούαρτ

Ο **Ηρακλής Στιούαρτ** του Γουάιτλω, αγγλ.: *Hercules Stewart of Whitelaw* (αοεβ. το 1595) ήταν Σκώτος γαιοκτήμονας και παράνομος υποστηρικτής του αδελφού του Φραγκίσκου Στιούαρτ 5ου κόμη του Μπόθγουελ.

## Νεανική ζωή
Ήταν γιος τού Ιωάννη Στιούαρτ επιμελητή (commendator) τού Κόλντιγχαμ (απεβ. 1563), ο οποίος ήταν νόθος γιος τού Ιακώβου Ε΄ τής Σκωτίας και τής ερωμένης του Ελισάβετ Κάρμαϊκλ. Ο Ηρακλής Στιούαρτ ήταν ετεροθαλής αδελφός τού Φραγκίσκου Στιούαρτ 5ου κόμη τού Μπόθγουελ, γιου τής Ιωάννα Χέπμπορν. Η ετεροθαλής αδελφή του, Χριστιανή Στιούαρτ, διορίστηκε ως μία από τις κυρίες, που θα λίκνιζε την κούνια τού βρέφους Ιακώβου (ΣΤ΄ & Α΄) τον Μάρτιο τού 1568.

## Σταδιοδρομία ως επαναστάτης

## Οικογένεια
Ο Ηρακλής νυμφεύτηκε τη Μαρία Γουάιτλω ή Κούχιτλο, κόρη και συγκληρονόμο τού Πάτρικ Γουάιτλω τού Γουάιτλω. Χώρισαν το 1592. Τον Φεβρουάριο τού 1593 νυμφεύτηκε τον Γουλιέλμο Χιουμ, ο οποίος εργαζόταν στον στάβλο τού βασιλιά. 

Απέκτησαν μία κόρη, τη Μαργαρίτα Στιούαρτ. Το 1620 μία Γαλλίδα, η Ζακλίν Κενλί, υπέβαλε αίτηση στο Ιδιαίτερο Συμβούλιο τής Σκωτίας, λέγοντας ότι ο Ιωάννης Χάμιλτον τού Φέργκιουσλι ήταν σύζυγός της στην Ιρλανδία, και ότι είχε νυμφευτεί παράνομα τη Μαργαρίτα Στιούαρτ, και είχε πάρει δύο χρηματοκιβώτια από τα υπάρχοντά της στο Πέισλυ. Στη συνέχεια, η Ζακλίν απέσυρε την αξίωσή της να είναι σύζυγος τού Ιωάννη Χάμιλτον, και παρέλαβε τα αγαθά της. 

## Αναφορές

Κατηγορία:Σκωτσέζοι επαναστάτες
Δικαίωμα σε δίκαιη δίκη

thumb|350px|Οι ένορκοι (1861). Πίνακας του John Morgan.

Μια **δίκαιη δίκη** είναι μια δίκη που «διεξάγεται δίκαια, με δίκαιο τρόπο και με διαδικαστική κανονικότητα από έναν αμερόληπτο δικαστή». Διάφορα ανθρώπινα δικαιώματα που συνδέονται με μια δίκαιη δίκη διακηρύσσονται ρητά στο Άρθρο 10 της Οικουμενικής Διακήρυξης για τα Ανθρώπινα Δικαιώματα, στην Τέταρτη, Πέμπτη, Έκτη, Έβδομη και Δέκατη Τέταρτη Τροποποίηση του Συντάγματος των Ηνωμένων Πολιτειών και στο Άρθρο 6 της Ευρωπαϊκής Σύμβασης για τα Δικαιώματα του Ανθρώπου, καθώς και σε πολλά άλλα συντάγματα και διακηρύξεις σε όλο τον κόσμο. Δεν υπάρχει δεσμευτικό διεθνές δίκαιο που να ορίζει τι δεν είναι δίκαιη δίκη. Για παράδειγμα, το δικαίωμα σε δίκη με ενόρκους και άλλες σημαντικές διαδικασίες διαφέρουν από έθνος σε έθνος.

## Δικαιώματα δίκαιης δίκης
Το δικαίωμα στη δίκαιη δίκη έχει ορισθεί από πολυάριθμους τοπικούς και διεθνείς οργανισμούς αρμόδιους για τα ανθρώπινα δικαιώματα. Είναι ένα από τα πλέον διαδεδομένα ανθρώπινα δικαιώματα και όλοι οι οργανισμοί των ανθρωπίνων δικαιωμάτων το κατοχυρώνουν σε περισσότερα του ενός άρθρα. Το δικαίωμα στη δίκαιη δίκη είναι ένα από τα πλέον εκδικασμένα και υπάρχει σημαντική νομολογία επί της ερμηνείας του ανθρώπινου αυτού δικαιώματος. Παρά τις διαφοροποιήσεις στις διατυπώσεις και στις τοποθετήσεις των διαφόρων δικαιωμάτων για δίκαιη δίκη, οι διεθνείς οργανισμοί για τα ανθρώπινα δικαιώματα ορίζουν το δικαίωμα στη δίκαιη δίκη με τους ίδιους γενικώς όρους. Στόχος του δικαιώματος είναι να διαφυλαχθεί η ορθή απονομή δικαιοσύνης. Ως ελάχιστες προϋποθέσεις, το δικαίωμα στη δίκαιη δίκη περιλαμβάνει τα ακόλουθα επί μέρους δικαιώματα κατά τις αστικές και ποινικές ακροαματικές διαδικασίες:

* Το δικαίωμα δίκης από αρμόδιο, ανεξάρτητο και αμερόληπτο δικαστήριο.
* Το δικαίωμα σε δημόσια ακροαματική διαδικασία.
* Το δικαίωμα της εύλογης διάρκειας της ακροαματικής διαδικασίας. 
* Το δικαίωμα της υπερασπίσεως.
* Το δικαίωμα της διερμηνείας.

## Παραπομπές


Κατηγορία:Ανθρώπινα δικαιώματα
*